C 238 A/4
LT
Europos Sąjungos oficialusis leidinys
2022 6 21
— turėti pasiryžimą veiksmingai, pagarbiai ir mandagiai elgtis su žmonėmis, kartu toliau stiprinant Agentūros bendrąjį valdymą ir kultūrą.
Kandidatai privalo (tinkamumo reikalavimai) Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formaliuosius reikalavimus. — Pilietybė: kandidatas turi turėti vienos iš Europos Sąjungos valstybių narių pilietybę.
Atsižvelgiant į FRONTEX valdančiosios tarybos sprendimą leisti pagal Kitų Europos Sąjungos tarnautojų įdarbinimo sąlygų 12 straipsnio 2 dalies a punktą taikyti išimtį, paraiškas taip pat gali teikti Šveicarijos, Norvegijos, Islandijos ir Lichtenšteino piliečiai. — Universitetinis išsilavinimas arba diplomas: kandidatas privalo turėti: — arba diplomu patvirtintą ketverių metų ar ilgesnį užbaigtą universitetinį išsilavinimą, — arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). — Profesinė patirtis: kandidatas privalo turėti ne mažesnę kaip 15 metų darbo patirtį (3), įgytą baigus studijas, kurios lygmuo atitinka minėtus kvalifikacinius reikalavimus.
Bent penkerių metų profesinė patirtis turi būti įgyta Agentūros veiklos srityje. — Vadovavimo patirtis: iš profesinės patirties, įgytos baigus studijas, bent penkerių metų profesinė patirtis turi būti įgyta einant aukšto lygio vadovo pareigas (4) su siūlomomis pareigomis susijusioje srityje. — Kalbos: kandidatas turi labai gerai mokėti vieną iš oficialiųjų Europos Sąjungos kalbų (5) ir pakankamai gerai mokėti kurią nors kitą oficialiąją ES kalbą.
Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą.
Todėl pokalbis arba jo dalis gali vykti kita atitinkama kalba. — Amžiaus riba: nuo paraiškų pateikimo termino dienos kandidatas turi galėti išdirbti visą penkerių metų kadenciją nesulaukęs pensinio amžiaus.
Europos Sąjungos laikinųjų darbuotojų pensinis amžius skaičiuojamas nuo mėnesio, kurį jiems sukanka 66 metai, pabaigos (žr.
Kitų Europos Sąjungos tarnautojų įdarbinimo sąlygų (6) 47 straipsnį).
Atranka ir skyrimas Vykdomąjį direktorių skirs Europos sienų ir pakrančių apsaugos agentūros valdančioji taryba, remdamasi Europos Komisijos pateiktu galutiniu kandidatų sąrašu.
Norėdama sudaryti galutinį kandidatų sąrašą, Europos Komisija organizuoja atranką laikydamasi atrankos ir įdarbinimo tvarkos (žr.
Su vyresniaisiais pareigūnais susijusios politikos dokumentą (7)).
Organizuodama atrankos procedūrą Europos Komisija sudaro pirminės atrankos komisiją.
Ši komisija analizuoja visas paraiškas, atlieka pirmąjį tinkamumo patikrinimą ir pagal pirmiau nurodytus kriterijus nustato geriausią profilį turinčius kandidatus, kurie gali būti pakviesti pokalbio su pirminės atrankos komisija.
(3)
(4) (5) (6) (7)
Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui.
Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai.
Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį.
Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos.
Atitinkamas laikotarpis gali būti įskaičiuotas tik vieną kartą.
Gyvenimo aprašyme aprašydamas kiekvienų metų vadovavimo patirtį, kandidatas turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidamas šias pareigas, skaičių; 3) valdyto biudžeto dydį; 4) aukštesnių ir žemesnių hierarchijos lygmenų skaičių ir 5) to paties lygmens vadovų skaičių.
https://eur-lex.europa.eu/legal-content/LT/TXT/?uri=CELEX%3A01958R0001-20130701 https://eur-lex.europa.eu/legal-content/LT/TXT/?uri=CELEX%3A01962R0031-20140701 https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (tik anglų kalba).